Inauguración das reformadas casas modernistas da Illa
Channel: Deputación de Pontevedra
Date: 2022-04-05

A presidenta da Deputación, Carmela Silva, e o alcalde da Illa de Arousa, Carlos Iglesias, percorren as rehabilitadas casas modernistas nas que o concello da Illa pode ubicar, grazas ao Plan Concellos e ao Plan de Reequilibro da Deputación de Pontevedra, o novo centro para a Asociación de Persoas Xubiladas da Illa de Arousa, a nova biblioteca municipal e as novas instalacións da Escola de Música da vila.

A histórica demanda da veciñanza arousá vese así satisfeita despois de anos de loita por restaurar, rehabilitar e transformar as casas modernistas da rúa Marqués de Bradomín.

🔗 https://www.depo.gal/-/noticia-festa-na-illa-de-arousa-na-inauguracion-das-reformadas-casas-modernistas